རང་སྲེག་པས་ངོ་རྒོལ་གྱི་རྣམ་པ་འདི་འདམ་དུས།འབྲས་བུ་ཅི་བྱུང་དང་ཤུགས་རྐྱེན་ཅི་ཐེབས་ཐད་བསམ་བློ་ཞིབ་མོ་བཏང་ཡོད།རང་ཉིད་ཀྱི་ཤི་བ་དེས་མཐའ་འཁོར་གྱི་མི་རྣམས་ལ་སྡུག་བསྔལ་ཅི་ཞིག་བསྐྲུན་སྲིད་པ་དང་།གསར་འགྱུར་སྨྱན་བྱད་རིགས་ཀྱིས་དྲང་བདེན་དང་དགེ་ཕྱོགས་ཀྱི་གནས་ཚུལ་སྤེལ་མི་སྲིད་པའང་གསལ་བོར་ཤེས་ཡོད།འདི་དག་གིས་མཚོན་པའི་ལྡོག་ཕྱོགས་ཀྱི་དོན་དག་ཡོད་བཞིན་དུ།རང་ཉིད་ཀྱི་ཚེ་སྲོག་བཏང་བ་ཙམ་གྱིས་འགྲོ་བའི་ཁེ་ཕན་ལ་ཕན་པ་ཡོད་པ།མི་རིགས་ཀྱི་ཆོད་སེམས་དང་སྐྱེས་ཐོབ་ཀྱི་ཤེས་ནུས་རྨོངས་གཉིད་ལས་སློང་ནུས་པ།དབང་བསྒྱུར་བར་མ་དགའ་བ་སྟོན་ནུས་པ།ཤི་བ་དོན་དང་ལྡན་ཞིང་རིན་ཐང་ཡོད་པར་བསམ་ནས་འཇིགས་ཞེད་མེད་པར་རང་སྲེག་གི་ལས་ལ་ཞུགས་པ་གདོན་མི་ཟ།